«Күк капусы ачылса» - Әлмәт театры премьерага чакыра

	15, 16 март көннәрендә Әлмәт театры премьера тәкъдим итә. 70-елларда Камал театрында куелган Хәй Вахитның “Күк капусы ачылса” спектаклен тамашачылар әле хәтерлиләрдер. Гәүһәр Камалова белән Рәфкать Бикчәнтәевнең җырлы-биюле чын-чынлап шатлык, күңеллелек, нур чәчеп торган уены әле бүген дә телевидениедә күрсәтелеп тора.	   Әлеге музыкаль комедияне театр сәхнәсендә режиссер Ильяс Гәрәев сәхнәләштерә. Музыка авторы Сара Садыйкова. Сәхнәдә онытылып көләрлек гади, эчкерсез, беркатлы комедия булачак.  
	Әнисә ТАҺИРОВА	
Әлмәт театры

	№ --- | 12.03.2013	


